2 इसहाक कहेस, "लखा, मइँ बुढाइ गवा अहउँ। होइ सकत ह कि मइँ हाली ही मरि जाउँ। 3 अब तू आपन तीरन अउ धनुख लइके, मोरे खातिर सिकार प जा। मोरे खाइ बरे एक ठु जनावर मारि लिआवा। 4 मोर मनचाहा खइया क बनावा। ओका मोरे लगे लिआवा, अउर मइँ एका खाब। तब मइँ मरइ स पहिले असीसब।" 5 ऍह बरे एसाव सिकार करइ गवा।
14 याहूब ऍह बरे बाहेर गवा अउ उ दुइ बोकरियन क धरेस अउ आपन महतारी क लगे लइ आवा। ओकर महतारी इसहाक क पसंद क अनुसार विसेख तरीका स पकाएस। 15 तब रिबका उ पोसाक क उठाएस जउन ओकर बड़का पूत एसाव पहिरब पसंद करत रहा। रिबका आपन छोटका पूत याकूब क ओढ़ना पहिराइ दिहस। 16 रिबका बोकरियन क चाम क लिहस अउ याकूब क हाथे अउर गला प बाँध दिहस। 17 तब रिबका आपन पकावा भोजन उठाएस अउ ओका याकूब क दिहस।
22 याकूब आपन बाप इसहाक क लगे गवा। इसहाक ओका छुएस अउ कहेस, "तोहार आवाज याकूब जइसी अहइ। मुला तोहार बाँहन एसाव क रोंवादार बाहन क नाईं अहइँ।" 23 इसहाक इ नाहीं जान पावा कि इ याकूब अहइ काहेकि ओकर बाँह एसाव क बाँह क नाईं रोंवादार रहिन। ऍह बरे इसहाक याकूब क असीसेस।
25 तब इसहाक कहेस, "भोजन लिआवा। मइँ एका खाब अउ तोहका असीर्बाद देब।" ऍह बरे याकूब ओका भोजन दिहस अउ उ खाएस। याकूब ओका दाखरस दिहस, अउर उ ओका पिएस।
26 तब इसहाक ओसे कहेस, "पूत मोरे निचके आवा अउ मोका चूमा।" 27 ऍह बरे याकूब आपन बाप क लगे गवा अउ ओका चूमेस। इसहाक एसाव क ओढ़ना क गन्ध पाएस अउ ओका असीसेस। इसहाक कहेस,
खेतन क सुगन्धि क नाईं बाटइ।
28 यहोवा तोहका बहोत बर्ख देइ।
जेसे तोहका बहोत फसिल अउ दाखरस मिलइ।
29 सब लोग तोहार सेवा करइँ।
रास्ट्र तोहरे समन्वा निहुरइ।
तू आपन भाई लोगन क ऊपर राज्ज करब्या।
तोहरी महतारी क पूत तोहरे समन्वा निहुरिही अउ तोहार हुकुम मनिही।
38 मुला एसाव आपन पिता स माँगत रहा। "पिता जी, का आप क लगे एक भी आसीर्बाद नाही बाटइ? पिताजी, मोका भी असीसा।" अइसेन एसाव रोवइ लाग।
39 तब इसहाक ओसे कहेस,
"तू अच्छी भुइँया प नाही रहब्या।
तोहरे लगे बहोत जियादा अन्न नाही होइ।
अउर तू आपन भाई क दास होब्या।
मुला तू अजादी बरे लड़ब्या,
Awadhi Bible: Easy-to-Read Version. Copyright © 2005 Bible League International.
